โอเล ชีเรน

**โอเล ชีเรน** (, เกิด 6 มกราคม 1971) เป็นสถาปนิกและนักผังเมืองชาวเยอรมัน และเป็นประธานของBüro Ole Scheeren โดยมีสำนักงานอยู่ใน ปักกิ่ง, ฮ่องกง, ลอนดอน, เบอร์ลิน และ กรุงเทพมหานครและดำรงตำแหน่งศาสตราจารย์พิเศษที่มหาวิทยาลัยฮ่องกง ตั้งแต่เดือนมกราคม 2010

## ประวัติ
### ชีวิตในวัยเด็กและอาชีพ
โอเล ชีเรน เป็นบุตรชายของดีเทอร์ ชีเรน สถาปนิกชาวเยอรมัน ซึ่งเป็นศาสตราจารย์ด้านสถาปัตยกรรมและวิศวกรรมโยธาที่มหาวิทยาลัยวิทยาศาสตร์ประยุกต์ ในเมืองวีสบาเดิน, รัฐเฮ็สเซิน

เมื่อได้อายุ 14 ปี เขาได้ทำงานออกแบบเฟอร์นิเจอร์ในสำนักงานของพ่อ และเสร็จสิ้นโครงการสถาปัตยกรรมชิ้นแรกเมื่ออายุได้ 21 ปี เมื่ออายุได้ 20 ปี เขาได้เดินทางพร้อมกับเป้สะพายหลังไปทั่วชนบทของจีน และอาศัยอยู่ที่นั่น กับคนในท้องถิ่นใช้เวลาสามเดือนก่อนจะเริ่มเรียน โอเล ชีเรนศึกษาอยู่ที่ สถาบันเทคโนโลยีคาลส์รูเออ ในเมือง คาลส์รูเออ ที่ สถาบันเทคโนโลยีแห่งสหพันธ์สวิส โลซาน ในเมือง โลซาน และทำวิทยานิพนธ์ที่ สมาคมสถาปัตยกรรม วิทยาลัยสถาปัตยกรรม ในเมือง ลอนดอน โดยได้รับรางวัล RIBA Silver Medal ในปี ค.ศ. 2000 จากงานที่ชื่อ "MexT Project" ซึ่งวิเคราะห์ปรากฏการณ์ทางสังคม ดินแดน และเศรษฐกิจที่เกี่ยวข้องกับพื้นที่และสถาปัตยกรรม

หลังจากทำงานในประเทศเยอรมนี เมืองนิวยอร์ก และเมืองลอนดอน โอเล ชีเรนเริ่มทำงานที่ Office for Metropolitan Architecture (OMA) ในเมือง รอตเทอร์ดาม ในปี ค.ศ. 1995 ในปี ค.ศ. 2002 เขาได้เป็นหุ้นส่วนและผู้อำนวยการสำนักงานในเมือง ปักกิ่ง และ ประเทศฮ่องกง โดยรับผิดชอบธุรกิจทั้งหมดในเอเชียเป็นเวลากว่า 10 ปี
[thumb|[ดิอินเทอร์เลซ ใน ประเทศสิงคโปร์]]
ในฐานะหุ้นส่วนที่รับผิดชอบโครงการที่ใหญ่ที่สุดของOffice for Metropolitan Architecture OMA จนถึงปัจจุบัน เขาประสบความสำเร็จในดำเนินการสร้าง China Central Television Station (CCTV) และ Television Cultural Centre (TVCC) ในเมือง ปักกิ่ง ได้สำเร็จ โครงการอื่น ๆ ของเขารวมถึง คิง เพาเวอร์ มหานคร ซึ่งเป็นอาคารแบบผสมผสานสูง 314 เมตรในกรุงเทพฯ ที่เป็นของ Pace Development จนถึงปี ค.ศ. 2017 The Scotts Tower ซึ่งมีอพาร์ตเมนต์ระดับไฮเอนด์ใน สิงคโปร์ ดิอินเทอร์เลซ ซึ่งเป็นโครงการที่พักอาศัย 1,040 ยูนิตใน สิงคโปร์ โครงการศูนย์กลางเมืองใหม่ของเมืองเซินเจิ้น รวมถึง Taipei Performing Arts Center เขายังเป็นผู้อำนวยการงานของ OMA ให้กับ Prada และทำการสร้าง Prada Epicenters ในเมือง นิวยอร์ก (2001) และ เมืองลอสแอนเจลิส (2004)  เขายังเป็นผู้นำโครงการอื่น ๆ อีกมากมาย รวมถึงอาคาร Beijing Books, Los Angeles County Museum of Art, Leeum, Samsung Museum of Art ใน กรุงโซล และแผนแม่บทสำหรับ เกาะปีนัง ใน ประเทศมาเลเซีย

ในเดือนมีนาคม ค.ศ. 2010 โอเล ชีเรนออกจาก OMA และเริ่มบริษัทสถาปนิกของตนเองชื่อ Büro Ole Scheeren
[thumb|[Guardian Art Center ในปักกิ่ง]]
ในฐานะหัวหน้าของ Büro Ole Scheeren Group, Scheeren ได้เสร็จสิ้นโครงการหลายแห่งในเอเชีย, รวมถึง Guardian Art Center ซึ่งเป็นพื้นที่จัดนิทรรศการและสำนักงานใหญ่แห่งใหม่สำหรับบริษัทประมูลศิลปะที่เก่าแก่ที่สุดในจีน ซึ่งสร้างขึ้นใกล้กับ พระราชวังต้องห้าม ใน เมืองปักกิ่ง DUO ซึ่งเป็นโครงการพัฒนาอาคารแบบผสมผสานร่วมสมัยซึ่งประกอบด้วยที่อยู่อาศัย, สำนักงาน, โรงแรม Andaz Singapore และแกลเลอรีร้านค้าใน สิงคโปร์ และ คิง เพาเวอร์ มหานคร อาคารสูง 314 เมตรที่เคยเป็นอาคารที่สูงที่สุดในประเทศไทยและเป็นที่ตั้งของ เดอะ ริทซ์-คาร์ลตัน เรสซิเดนเซส บางกอก

[thumb|โครงการ [คิง เพาเวอร์ มหานคร ในกรุงเทพฯ]]

โอเล ชีเรนในปัจจุบันมีหลายโครงการที่กำลังพัฒนาอยู่ทั่วโลก รวมถึงหนึ่งในอเมริกาเหนือ Fifteen Fifteen โดย โอเล ชีเรน จะเป็นอาคารสูงข้าง ๆ คราวน์ ไลฟ์ พลาซ่า ใน แวนคูเวอร์ Empire City ใน นครโฮจิมินห์ คอมเพล็กซ์ขนาดใหญ่ที่มีอาคารสามตึกสูงสุดที่ 333 เมตรกำลังอยู่ระหว่างการก่อสร้างโครงการอื่น ๆ ที่กำลังอยู่ระหว่างการก่อสร้าง ได้แก่ สำนักงานใหญ่ในชื่อ "Shenzhen Wave" ในเมืองเซินเจิ้นสำหรับบริษัทเทคโนโลยียักษ์ใหญ่ของจีน แซดทีอี,  โรงแรมรีสอร์ท "Sanya Horizons" บนเกาะไหหลำในประเทศจีน,  และโรงแรมบูติกสุดหรู "ABACA Resort" ในประเทศฟิลิปปินส์

นอกจากนี้เชียเรน ยังส่งมอบแผนการพัฒนาอาคารสำนักงาน "Riverpark Tower" ซึ่งเป็นการใช้ประโยชน์ใหม่ของอาคารสำนักงานเดิมให้เป็นอาคารที่อยู่อาศัยสูง ในแฟรงก์เฟิร์ต, ประเทศเยอรมนี

เชียเรน ได้มีส่วนสนับสนุนโครงการศิลปะและวัฒนธรรมและนิทรรศการต่าง ๆ ตลอดอาชีพการงานของเขารวมถึงรางวัล International Highrise,  Milan Triennale, China Design Now in London, Cities on the Move ในเมืองลอนดอน และกรุงเทพฯ,  Media City Seoul และเทศกาลภาพยนตร์รอตเทอร์ดาม ในปี ค.ศ. 2006 เขาได้ออกแบบนิทรรศการสองรายการสำหรับพิพิธภัณฑ์ศิลปะสมัยใหม่ ในนครนิวยอร์กและเมืองปักกิ่ง ซึ่งนำเสนอโปรเจกต์สำนักงานใหญ่ CCTV เขาบรรยายเป็นประจำในสถาบันและการประชุมระดับนานาชาติหลายแห่งและทำหน้าที่เป็นกรรมการตัดสินรางวัลและการแข่งขัน. ในเดือนธันวาคม 2022 **ZKM | Center for Art and Media Karlsruhe** ได้จัดนิทรรศการเดี่ยว "ole scheeren : spaces of life" ให้กับผลงานของ Ole Scheeren. Peter Weibel อดีตผู้อำนวยการด้านศิลปะและวิทยาศาสตร์ของ ZKM เป็นผู้จัดนิทรรศการโดยมีการปรึกษาหารืออย่างใกล้ชิดกับสถาปนิก

ในเดือนกันยายน ค.ศ. 2015 เชียเรน ได้กล่าวสุนทรพจน์ในงานเท็ด ในเมืองลอนดอน ในหัวข้อ "ทำไมสถาปัตยกรรมที่ยิ่งใหญ่จึงควรเล่าเรื่องราวได้"

## ชีวิตส่วนตัว
โอเล ชีเรนได้อาศัยอยู่ในเมือง ปักกิ่ง ตั้งแต่ปี ค.ศ. 2004 และเคยคบหากับนักแสดงหญิงชาวฮ่องกง จาง ม่านอวี้ ตั้งแต่ปี ค.ศ. 2007 ถึง ค.ศ. 2011

## รางวัล
* 2023: รางวัล CTBUH 10 Years Award – The Interlace, สิงคโปร์
* 2021: รางวัล CTBUH Urban Habitat Award 2021 – DUO, สิงคโปร์
* 2019: รางวัล CTBUH Award of Excellence – DUO, สิงคโปร์ และ MahaNakhon, กรุงเทพ
* 2015: World Building of the Year 2015 – ดิอินเทอร์เลซ, สิงคโปร์
* 2015: Best Mixed-Use Development 2015 – คิง เพาเวอร์ มหานคร, กรุงเทพ – Asia Pacific Property Awards
* 2014: Global Urban Habitat Award – ดิอินเทอร์เลซ, สิงคโปร์ – The Inaugural CTBUH Urban Habitat Award
* 2013: Best Tall Building Worldwide – CCTV Headquarters, ปักกิ่ง – 12th Annual CTBUH Awards
* 2012: Best Futura Project – DUO, สิงคโปร์ – MIPIM Asia Awards
* 2010: Green Mark Gold Plus – ดิอินเทอร์เลซ, สิงคโปร์ – Building and Construction Authority
* 2010: Best Architecture – ดิอินเทอร์เลซ, สิงคโปร์ – Asia Pacific Property Awards
* 2008: Architecture's Ten Best – CCTV Headquarters, ปักกิ่ง – The New Yorker
* 2008: Best Building Site – CCTV Headquarters, ปักกิ่ง – นิตยสาร Wallpaper*
* 2008: Best New Global Design – CCTV Headquarters, ปักกิ่ง – International Architecture Awards
* 2008: International Highrise Award, แฟรงก์เฟิร์ต (ผู้เข้ารอบสุดท้าย) – TVCC, ปักกิ่ง
* 2007: The World's Most Ambitious Projects – CCTV Headquarters, ปักกิ่ง – The Times
* 2000: RIBA Silver Medal (สถาบันสถาปนิกแห่งสหราชอาณาจักร)
* 1997: Studienstiftung มูลนิธิการศึกษาของชาวเยอรมัน
* 1990: Scheffel Medal (รางวัลนักเรียนใน Baden-Württemberg)

## ผลงานภาพยนตร์
* *"Deutsche Architekten in China“*, เยอรมนี, 2016, ผู้กำกับ: Rainer Traube, ผลิตโดย: DW-TV (Deutsche Welle), ออกอากาศ: 31 กันยายน 2016 โดย DW-TV (Deutsche Welle)
* *"Megacitys – Bauen für Millionen“*, เยอรมนี, 2013, 44 นาที, ผู้ดำเนินรายการ: Ranga Yogeshwar, ผลิตโดย: WDR, ฉายที่: Quarks und Co, ออกอากาศ: 25 มิถุนายน 2013 โดย WDR, Table of contents from WDR, online-Video from WDR
* *"Biennale Venezia 2012“*, เยอรมนี, 2012, ผู้กำกับ: Werner Herzog, ผลิตโดย: DW-TV (Deutsche Welle)
* *"Faszination Wolkenkratzer - CCTV in Peking“*, เยอรมนี, 2009, 30 นาที, ผู้กำกับ: Horst Brandenburg, ผลิตโดย: ARTE Television, ออกอากาศ: 5 กรกฎาคม 2009 โดย ARTE Television

## อ้างอิง

## แหล่งข้อมูลอื่น

* 
* Ole Scheeren at TED

หมวดหมู่:บุคคลที่เกิดในปี พ.ศ. 2514
หมวดหมู่:สถาปนิกชาวเยอรมันในศตวรรษที่ 21
หมวดหมู่:สถาปนิกจากเมืองคาลส์รูเออ
หมวดหมู่:บุคคลที่ยังมีชีวิตอยู่
หมวดหมู่:นักวางผังเมืองชาวเยอรมัน
หมวดหมู่:ศิษย์เก่าจากสถาบันเทคโนโลยีคาลส์รูเออ
หมวดหมู่:ศิษย์เก่าจากสถาบันเทคโนโลยีแห่งสหพันธ์สวิส โลซาน
หมวดหมู่:ชาวเยอรมันที่พำนักในประเทศจีน